บาทเปิด 31.55 บาทต่อดอลลาร์
เงินบาทเปิดตลาด 31.55 บาทต่อดอลลาร์ ก่อนขยับมาที่ 31.51 แข็งค่าในรอบ 4 ปีตามทิศทางภูมิภาค หลังดอลล์อ่อน
25 ม.ค. 2561

เงินบาทเปิดตลาด 31.55 บาทต่อดอลลาร์ ก่อนขยับมาที่ 31.51 แข็งค่าในรอบ 4 ปีตามทิศทางภูมิภาค หลังดอลล์อ่อนนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.55 บาท/ดอลลาร์ แข็งค่าต่อเนื่องจากช่วงปิดตลาดเย็นวานนี้ที่ระดับ 31.64 บาท/ดอลลาร์ หลังดอลลาร์อ่อนค่าเมื่อเทียบกับทุกสกุลเงินหลักเนื่องจาก รมว.คลังสหรัฐฯ ออกมาแสดงความเห็นว่าการที่ดอลลาร์แข็งค่าส่งผลดีต่อเศรษฐกิจสหรัฐฯ ทำให้ตลาดคาดการณ์ว่าทางการสหรัฐฯ จะใช้นโยบายดอลลาร์อ่อนค่า และเมื่อเวลา 08.50 น.เงินบาทแข็งค่าลงมาอยู่ที่ 31.51 บาท/ดอลลาร์ แข็งค่าสุดในรอบ 4 ปี 2 เดือน"เงินบาทแข็งค่าต่อเนื่องจากเย็นวานนี้ลงมาอยู่ที่ 31.51 บาท/ดอลลาร์ ทำนิวโลว์ในรอบ 4 ปี 2 เดือน จากคอมเม้นท์ของ รมว.คลังสหรัฐฯ" นักบริหารเงิน กล่าว นักบริหารเงิน ประเมินกรอบการเคลื่อนไหวของเงินบาทวันนี้ระหว่าง 31.50-31.60 บาท/ดอลลาร์"บาทแข็งค่าลงมาเร็วมาก แต่คาดว่าวันนี้ยังไม่หลุดแนวรับที่ 31.50" นักบริหารเงิน กล่าว